Nafarroako Parlamentuko Mahaiak, 2020ko urriaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, arrisku sismikoaren aitzineko babes zibileko plan berezia gaurkotzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urriaren 5ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarezek, Legebiltzarreko Erregelamenduan ezarritakoaren babesean, honako galdera hau aurkezten du, lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun diezaion:

Nafarroan gertatu diren azken mugimendu sismikoen larritasuna ikusita –gehienen epizentroa, Lizoainen izan da–, eta kontuan hartuta 2011koa dela Nafarroako Foru Komunitatean arrisku sismikoaren aitzineko babes zibileko plan berezia,

Nafarroako Gobernuak plana gaurkotu beharko litzatekeela uste al du?

Iruñean, 2020ko urriaren 1ean

Foru parlamentaria: Blanca Regúlez Álvarez